Kaaspärijad
Kaaspärijad on pärijad, kes on pärandi vastu võtnud ühiselt (PärS § 147). Kusjuures tähtsust ei oma see, kas pärimine on toimunud seaduse või testamendi alusel. Sellest tulenevalt kuulub ka pärandvara neile ühiselt (pärandvara ühisus). Pärandvara on kõik pärandaja õigused ja kohustused, mis kanduvad pärijale üle pärandaja surma korral (PärS § 2). Kaaspärijate ja pärandvara ühisuse regulatsiooni puudutavad pärimisseadus (edaspidi: PärS), asjaõigusseadus (edaspidi: AÕS) ja võlaõigusseadus (edaspidi: VÕS).